Source: http://www.finlex.fi/fi/laki/ajantasa/1993/19930666?search%5Btype%5D=pika&search%5Bpika%5D=mets%C3%A4stysasetus
Timestamp: 2019-12-09 05:17:10+00:00
Document Index: 13877498

Matched Legal Cases: ['kko ', 'kko ', '§\n27', '§\n33', '§\n36', '§ 8', '§ 14', '§31', '§35', '§ 36', '§ 38', '§ 44', '§ 46']

Metsästysasetus 666/1993 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1993 › 12.7.1993/666
12.7.1993/666
Maa- ja metsätalousministerin esittelystä säädetään 28 päivänä kesäkuuta 1993 annetun metsästyslain (615/93) sekä riistanhoitomaksusta ja pyyntilupamaksusta samana päivänä annetun lain (616/93) 4 ja 7 §:n nojalla:
1 § (5.6.2014/412)
Metsästyslain (615/1993) 10 §:n 1 momentissa tarkoitettu pyyntilupa on saatava:
1) euroopanmajavan metsästykseen;
2) itämeren norpan metsästykseen;
3) peltopyyn metsästykseen muualla kuin Pohjanmaan, Etelä-Pohjanmaan, Keski-Pohjanmaan ja Pohjois-Pohjanmaan maakunnissa.
2 § (24.2.2011/170)
Pyyntiluvan myöntäminen
Jos riistaeläinlajin kannan tarkoituksenmukainen hoitaminen sekä metsästyksen tasapuolinen ja tarkoituksenmukainen järjestäminen sitä edellyttää, voidaan metsästettävien eläinten määrää vähentää haetusta. Pyyntilupaa myönnettäessä on otettava huomioon, että kyseisen riistaeläinlajin aiheuttamat vahingot pysyvät alueella kohtuullisella tasolla. Pyyntilupa myönnetään enintään haetulle riistaeläinten yksilömäärälle.
3 § (24.2.2011/170)
Pyyntilupahakemukseen liitettävät selvitykset
Edellä 1 §:ssä tarkoitettua pyyntilupaa koskevaan hakemukseen on liitettävä selvitys siitä, millä alueella ja minä ajankohtana pyyntilupahakemuksessa tarkoitettua riistaeläinlajia on tarkoitus metsästää. Lisäksi hakijan on toimitettava Suomen riistakeskukselle selvitys pyyntilupahakemuksessa tarkoitetun riistaeläinlajin kannan suuruudesta alueella, jos Suomen riistakeskus sitä vaatii. Suomen riistakeskuksen vaatimuksesta hakijan on esitettävä selvitys metsästysoikeudestaan alueella, jota pyyntilupahakemus koskee.
4 § (24.2.2011/170)
Pyyntilupaan otettavat määräykset
Edellä 1 §:ssä tarkoitetussa pyyntiluvassa on mainittava alue, jota pyyntilupa koskee, sekä metsästettävien eläinten yksilömäärä. Erityisestä syystä voidaan pyyntiluvassa asettaa pyyntitapaa tai pyyntialuetta koskevia rajoituksia sekä ottaa pyyntilupaan pyydystettävien eläinten ikää ja sukupuolta koskevia määräyksiä.
Myönnetty pyyntilupa on voimassa enintään vuoden myöntämisajankohdasta lukien.
5 § (5.6.2014/412)
Hallin metsästyskiintiö
Hallin Itämerellä tapahtuvaa metsästystä varten on kiintiö seuraavilla alueilla:
1) Perämeren–Merenkurkun kannanhoitoalue, johon kuuluvat Pohjanmaan, Keski-Pohjanmaan, Pohjois-Pohjanmaan ja Lapin maakuntaan kuuluvat merialueet;
2) Lounais-Suomen kannanhoitoalue, johon kuuluvat Satakunnan ja Varsinais-Suomen maakuntaan kuuluvat merialueet; sekä
3) Suomenlahden kannanhoitoalue, johon kuuluvat Uudenmaan ja Kymenlaakson maakuntaan kuuluvat merialueet.
Saaliiksi saadusta halliyksilöstä on ilmoitettava Suomen riistakeskukselle viimeistään kolmantena arkipäivänä siitä, kun halli on saatu saaliiksi. Ilmoituksessa on kerrottava:
1) metsästäjän metsästäjänumero ja yhteystiedot;
2) pyydystetyn hallin sukupuoli ja paino;
3) pyyntiajankohta;
4) pyyntipaikan koordinaatit, kannanhoitoalue, Suomen riistakeskuksen toiminta-alue ja riistanhoitoyhdistys.
Kiintiön tultua täyteen Suomen riistakeskuksen on määrättävä hallinmetsästys kannanhoitoalueella lopetettavaksi. Suomen riistakeskuksen määräyksestä on tiedotettava riittävän tehokkaasti. Metsästyksen lopettamisen katsotaan tulleen metsästäjien tietoon kolmen vuorokauden kuluttua määräyksen antamisesta.
Suomen riistakeskuksen on toimitettava maa- ja metsätalousministeriölle tiedot hallin metsästyksestä kunkin kalenterivuoden päätyttyä.
A:lla 392/2018 muutettu 5 a § tulee voimaan 1.8.2020. Aiempi sanamuoto kuuluu:
5 a § (3.8.2017/516)
Saaliiksi saadusta metsäkauriista, villisiasta, hilleristä ja metsähanhesta on tehtävä saalisilmoitus Suomen riistakeskuksen vahvistamalla lomakkeella tai sähköisen palvelun kautta Suomen riistakeskukselle. Saalisilmoitus on tehtävä seitsemän vuorokauden kuluessa eläimen pyydystämisestä.
4) pyyntipaikkatieto.
6 § (24.5.2018/392)
Hirvieläimen pyyntilupahakemus
Jos pyyntilupahakemus koskee hirvieläimen metsästämistä metsästyslain 8 §:ssä tarkoitetulla alueella ja metsästysalueeseen sisältyvien valtion omistamien alueiden pinta-ala on yli 1 000 hehtaaria, hakemukseen on liitettävä alustava ilmoitus metsästykseen ampujina osallistuvista ja heidän vakinaisista asuinpaikoistaan sekä heidän muista mahdollisuuksistaan metsästää kyseistä hirvieläintä.
7 § (24.5.2018/392)
Hirvieläimen pyyntilupaan otettavat määräykset
Yhden hirvieläimen pyyntilupa oikeuttaa pyydystämään yhden aikuisen eläimen tai kaksi vasaa. Pyyntilupaan voidaan ottaa tarkempia määräyksiä pyydystettävien hirvieläinten iästä tai sukupuolesta, jos se on tarpeen hirvieläinkannan tarkoituksenmukaisen hoidon kannalta. Suomen riistakeskus voi määrätä pyyntilupien alueellisesta kohdentumisesta pyyntilupa-alueen sisällä.
Vasalla tarkoitetaan vuotta nuorempaa hirvieläintä.
7 a § (18.7.2013/557)
7 a § on kumottu A:lla 18.7.2013/557.
8 § (1.9.2016/759)
Hirvieläimen pyyntiluvan hakeminen
Kukin riistanhoitoyhdistys laatii oman alueensa hirvieläinten verotussuunnitelman viimeistään 15 päivänä huhtikuuta.
Hirvieläimen pyyntilupa on haettava viimeistään 30 päivänä huhtikuuta. Hakemus on saatettava tiedoksi sille riistanhoitoyhdistykselle, jonka toimialueeseen pääosa lupahakemuksessa tarkoitetusta metsästysalueesta kuuluu.
Hirvieläimen pyyntilupa on voimassa metsästysvuoden kerrallaan.
9 § (3.8.2017/516)
Luvan saajan on ilmoitettava Suomen riistakeskuksen vahvistamalla lomakkeella tai sähköisen palvelun kautta Suomen riistakeskukselle metsästyslain 10 §:ssä tarkoitetun pyyntiluvan sekä mainitun lain 26 §:ssä tarkoitetun hirvieläimen pyyntiluvan nojalla tapahtuneen metsästyksen tuloksesta. Ilmoitus on tehtävä seitsemän vuorokauden kuluessa pyyntiluvassa mainittujen eläinten tultua pyydystetyiksi taikka, jos eläimiä on jäänyt pyydystämättä, seitsemän vuorokauden kuluessa rauhoitusajan alkamisesta.
Ilmoituksessa on mainittava ampujan nimi ja metsästäjänumero, saaliiksi saatujen eläinten laji ja määrä, niiden sukupuoli, pyyntiajankohta ja pyyntipaikkatieto. Ampujan nimeä ja metsästäjänumeroa ei tarvitse ilmoittaa peltopyytä koskevassa ilmoituksessa. Metsästyslain 26 §:ssä tarkoitettujen hirvieläinlajien osalta on lisäksi ilmoitettava pyydystettyjen aikuisten hirvieläinten ja vasojen lukumäärä sekä liitettävä ilmoitukseen tosite pyyntilupamaksun suorittamisesta.
Suomen riistakeskuksen tulee vuosittain toimittaa maa- ja metsätalousministeriölle yhdistelmä myönnettyjen pyyntilupien sekä niiden nojalla saaliiksi saatujen eläinten määrästä.
10 § (23.5.2019/703)
Rautojen käyttäminen
Eläinten pyydystämisessä saa käyttää vain rautoja, jotka aiheuttavat lauetessaan eläimen välittömän kuoleman. Raudat on huollettava säännöllisesti. Raudat on sijoitettava siten, ettei niistä aiheudu vaaraa ihmisille eikä muille kuin pyydystettäville eläimille.
Rautoja saa käyttää maalla hillerin, kärpän, näädän ja oravan metsästämiseen sekä rauhoittamattomien nisäkkäiden pyydystämiseen. Tällöin rautojen läpimitta saa olla enintään 20 senttimetriä.
Rautoja saa käyttää veden alla euroopanmajavan ja kanadanmajavan metsästämiseen sekä rauhoittamattomien nisäkkäiden pyydystämiseen. Tällöin rautojen läpimitta saa olla enintään 30 senttimetriä.
10 a § (11.4.2013/270)
Ansojen käyttäminen
Ansoja saa käyttää riekon ja kiirunan pyyntiin Enontekiön, Inarin ja Utsjoen kunnissa.
11 § (23.5.2019/703)
Loukun, aitauksen ja jalkanarun käyttäminen
Elävänä pyytävää loukkua tai muuta vastaavaa pyyntivälinettä saa käyttää ilveksen, euroopanmajavan, kanadanmajavan, tarhatun naalin, ketun, kärpän, hillerin, näädän, mäyrän, saukon, villikanin, oravan, villisian, itämeren norpan ja hallin sekä rauhoittamattomien nisäkkäiden pyydystämiseen. Loukun ja muun pyyntivälineen on oltava sellainen, että eläin mahtuu siinä seisomaan ja makaamaan luonnollisessa asennossa vahingoittamatta itseään.
Jalkanarua saa käyttää ketun pyydystämiseen, jos maasto on lumipeitteinen. Jalkanarun silmukan halkaisijan tulee lauenneena olla vähintään 30 millimetriä.
Elävänä pyytävää aitausta saa käyttää villisian pyydystämiseen. Aitauksen tulee olla niin suuri, että villisika jälkeläisineen mahtuu sinne. Aitauksen tulee olla kattamaton ja muodoltaan pyöreä tai soikea. Aitauksen ulkopuolella, kiinteästi sen sivulla, tulee olla villisikojen erottelua varten suljettavissa oleva käytävä.
Edellä 1 ja 2 momentissa tarkoitetun pyyntivälineen käyttäminen on järjestettävä siten, että ainakin kerran vuorokaudessa todetaan, onko eläin mennyt pyyntivälineeseen. Jos 1 momentissa tarkoitettua pyyntivälinettä käytetään villisian pyydystämiseen tai käytetään 3 momentissa tarkoitettua pyyntivälinettä, toteamisen on tapahduttava vähintään kaksi kertaa vuorokaudessa.
12 § (23.5.2019/703)
Koiran käyttö hirvieläinten metsästyksessä
Hirvieläinten metsästyksessä ei saa käyttää kytkemättömänä sellaista ajavaa koiraa, jonka säkäkorkeus on yli 39 senttimetriä.
Metsäkauriin metsästyksessä 1 momentissa tarkoitettua koiraa saa käyttää vain syyskuun viimeisestä lauantaista 31 päivään tammikuuta.
13 § (27.8.2015/1105)
13 § on kumottu A:lla 27.8.2015/1105.
14 a § (23.5.2019/703)
Lehtipuhaltimen käyttäminen
Lehtipuhallinta saa käyttää vain luolassa, louhikossa, rakennuksessa, rakennuksen tai puupinon alla taikka niitä vastaavissa olosuhteissa olevan tarhatun naalin, ketun, kärpän, oravan, mäyrän sekä rauhoittamattomien nisäkkäiden pyydystämiseksi tai karkottamiseksi.
15 § (11.4.2013/270)
Myrkyn käyttäminen rauhoittamattomien eläinten pyynnissä
Rottien, hiirien ja myyrien tappamiseen saa käyttää myrkkyä ja myrkytettyä syöttiä vain rakennuksessa, pihapiirissä, puutarhassa, turkistarhassa, kaatopaikalla ja vesiviljelylaitoksessa. Myrkyt ja myrkytetyt syötit on asetettava siten, että ne eivät aiheuta vaaraa ihmisille tai muille kuin tässä pykälässä tarkoitetuille eläimille.
15 a § (11.4.2013/270)
Sähkön käyttäminen rauhoittamattomien nisäkkäiden pyynnissä
Sähköä saa käyttää vain suljetulla loukulla pyydystetyn rotan, hiiren tai myyrän lopettamiseksi. Tällaista loukkua saa käyttää vain rakennuksessa, pihapiirissä, puutarhassa, turkistarhassa, kaatopaikalla ja vesiviljelylaitoksessa. Loukut on asetettava siten, että ne eivät aiheuta vaaraa ihmisille tai muille kuin tässä pykälässä tarkoitetuille eläimille. Sähköllä tappava loukku on huollettava säännöllisesti.
16 § (16.5.2013/346)
16 a § (23.5.2019/703)
1) kettua, tarhattua naalia, mäyrää, saukkoa, metsäjänistä, rusakkoa, metsoa, teertä ja hanhea saa ampua vain aseella, jonka patruunan luodin paino on vähintään 2,5 grammaa ja osumaenergia 100 metrin päässä piipun suusta mitattuna vähintään 200 joulea tai jonka patruunan luodin osumaenergia on luodin painosta riippumatta piipun suusta mitattuna vähintään 300 joulea;
3) valkohäntäpeuraa, saksanhirveä, metsäpeuraa, kuusipeuraa ja japaninpeuraa saa ampua vain aseella, jonka patruunan luodin paino on vähintään 6 grammaa ja osumaenergia 100 metrin päässä piipun suusta mitattuna vähintään 2 000 joulea tai, jos luodin paino on 8 grammaa tai enemmän, osumaenergia on vastaavalla tavalla mitattuna vähintään 1 700 joulea;
4) hirveä, villisikaa ja karhua saa ampua vain aseella, jonka patruunan luodin paino on vähintään 9 grammaa ja osumaenergia 100 metrin päässä piipun suusta mitattuna vähintään 2 700 joulea tai, jos luodin paino on 10 grammaa tai enemmän, osumaenergia on vastaavalla tavalla mitattuna vähintään 2 000 joulea.
Edellä 2 momentin 3 ja 4 kohdassa mainittujen eläinten ampumiseen on käytettävä laajenevaa luotia.
Kuusipeuraa, saksanhirveä, japaninpeuraa, metsäkaurista, hirveä, valkohäntäpeuraa, metsäpeuraa, karhua tai villisikaa rihlatulla luotiaseella metsästettäessä ampujana saa toimia ainoastaan se, joka on suorittanut metsästyslain 21 §:ssä tarkoitetun ampumakokeen.
17 § (23.5.2019/703)
Riistaeläimen ampumiseen käytettävän haulikon kaliiperin on oltava 10 tai pienempi mutta vähintään 20. Haulikkoa, jonka kaliiperi on pienempi kuin 20, saa kuitenkin käyttää villikanin, oravan, kärpän, riekon, kiirunan, pyyn, peltopyyn, lehtokurpan ja sepelkyyhkyn ampumiseen, ei kuitenkaan haulikkoa, jonka kaliiperi on pienempi kuin 36.
20 § (23.5.2019/703)
Jousiasetta saa käyttää vain villikanin, metsäjäniksen, rusakon, oravan, euroopanmajavan, kanadanmajavan, tarhatun naalin, ketun, mäyrän, kärpän, hillerin, näädän, metsäkauriin, kuusipeuran, saksanhirven, japaninpeuran, valkohäntäpeuran, metsäpeuran, muflonin ja villisian sekä riistaeläimiin kuuluvien lintujen ja rauhoittamattomien eläinten ampumiseen.
Riistaeläimen ampumiseen saa käyttää vain sellaista jousiasetta, jonka jännittämiseen tarvittava voima on vähintään 180 newtonia.
Eläimen ampumiseen käytettävän nuolen kärjen on oltava sellainen, että asianmukainen osuma on heti tappava. Jos jousiasetta käytetään euroopanmajavan, kanadanmajavan, metsäkauriin, kuusipeuran, saksanhirven, japaninpeuran, valkohäntäpeuran, metsäpeuran, muflonin tai villisian ampumiseen, nuolessa on käytettävä leikkaavaa kärkeä, jonka halkaisija on vähintään 22 millimetriä. Jos jousiasetta käytetään euroopanmajavan tai kanadanmajavan ampumiseen, nuoli on lisäksi kytkettävä siimalla jouseen.
Metsäkaurista, kuusipeuraa, saksanhirveä, japaninpeuraa, valkohäntäpeuraa, metsäpeuraa, muflonia tai villisikaa jousella metsästettäessä ampujana saa toimia ainoastaan se, joka on suorittanut metsästyslain 21 §:ssä tarkoitetun ampumakokeen.
Ks. MMMa ampumakokeesta 517/2017. Velvollisuus suorittaa jousimetsästystä koskeva ampumakoe metsäkauriin metsästyksessä tulee voimaan 1.1.2018. Ks. VNa metsästysasetuksen muuttamisesta 516/2017.
20 a § (23.5.2019/703)
Ilma-asetta saa käyttää vain rakennuksen sisällä ja siellä vain variksen, harakan, naakan, kesykyyhkyn, oravan, näädän ja kärpän sekä muun rauhoittamattoman nisäkkään kuin villiintyneen kissan tappamiseen.
21 § (18.7.2013/557)
Rauhoittamattomien eläinten ampumista koskevat säännökset
Kissan sekä rauhoittamattomien lintujen ampumiseen saa käyttää ampuma-asetta, joka täyttää 16 a §:n 1 momentissa tai 17 §:ssä asetetut vaatimukset.
22 § (11.4.2013/270)
Edellä 1 momentissa säädetty vaatimus ei kuitenkaan koske metsästäjää, joka metsästää rakennelman suojasta tai metsästysjousella. (3.8.2017/516)
23 § (24.5.2018/392)
Kuusipeuran, saksanhirven, japaninpeuran, hirven, valkohäntäpeuran ja metsäpeuran metsästyksen johtajan tulee:
3) huolehtia, että pyyntiluvan ehtoja ja metsästystä koskevia säännöksiä noudatetaan;
4) huolehtia, että metsästystilanteessa emän menettänyt saman vuoden vasa pyritään pyytämään.
Edellä 1 momentissa tarkoitetusta metsästyksen johtajasta ja varajohtajista on pyyntiluvan saajan ilmoitettava kirjallisesti ennen metsästyksen alkamista asianomaiselle riistanhoitoyhdistykselle.
Karhun, suden, ahman ja ilveksen metsästyksen johtajan tulee:
24 § (24.5.2018/392)
1) villikani huhtikuun 1 päivästä elokuun 31 päivään;
2) metsäjänis ja rusakko maaliskuun 1 päivästä elokuun 31 päivään;
3) orava maaliskuun 1 päivästä lokakuun 31 päivään;
4) euroopanmajava ja kanadanmajava toukokuun 1 päivästä elokuun 19 päivään;
5 kohta on kumottu A:lla 23.5.2019/703.
6) kärppä huhtikuun 1 päivästä heinäkuun 31 päivään;
7) näätä huhtikuun 1 päivästä heinäkuun 31 päivään;
8) itämeren norppa tammikuun 1 päivästä huhtikuun 15 päivään;
9) halli tammikuun 1 päivästä huhtikuun 15 päivään;
10) hirvi Kuusamon ja Taivalkosken kunnissa sekä Lapin maakunnassa tammikuun 1 päivästä elokuun 31 päivään ja syyskuun 21 päivästä lokakuun toista lauantaita edeltävään päivään sekä muualla maassa tammikuun 1 päivästä lokakuun toista lauantaita edeltävään päivään;
11) kuusipeura, saksanhirvi, japaninpeura, metsäpeura ja valkohäntäpeura 1 päivästä helmikuuta syyskuun viimeistä lauantaita edeltävään päivään;
12) metsäkaurisuros kesäkuun 16 päivästä elokuun 31 päivään ja helmikuun 1 päivästä toukokuun 15 päivään sekä metsäkaurisnaaras ja saman vuoden vasa helmikuun 1 päivästä elokuun 31 päivään;
13) mufloni helmikuun 1 päivästä elokuun 31 päivään;
14) kettu Lapin maakunnassa toukokuun 1 päivästä heinäkuun 31 päivään ja muualla maassa huhtikuun 15 päivästä heinäkuun 31 päivään;
15) mäyrä huhtikuun 1 päivästä heinäkuun 31 päivään;
16) kanadanhanhi, merihanhi, metsähanhi, heinäsorsa, tavi, haapana, jouhisorsa, heinätavi, lapasorsa, punasotka, tukkasotka, telkkä, nokikana, lehtokurppa sekä naarashaahka ja sen saman vuoden poikanen tammikuun 1 päivästä elokuun 20 päivän kello 12.00 saakka;
17) uroshaahka tammikuun ensimmäisestä päivästä toukokuun 31 päivään;
18) alli, tukkakoskelo ja isokoskelo tammikuun 1 päivästä elokuun 31 päivään;
19) riekko Pohjois-Savon, Pohjois-Karjalan, Etelä-Pohjanmaan, Keski-Pohjanmaan, Pohjanmaan, Keski-Suomen, Pohjois-Pohjanmaan, Kainuun ja Lapin maakuntien alueella lukuun ottamatta Enontekiön, Inarin ja Utsjoen kuntia marraskuun 1 päivästä syyskuun 9 päivään sekä Enontekiön, Inarin ja Utsjoen kunnissa huhtikuun 1 päivästä syyskuun 9 päivään ja muualla maassa koko vuoden;
20) kiiruna Enontekiön, Inarin ja Utsjoen kunnissa huhtikuun 1 päivästä syyskuun 9 päivään ja muualla maassa koko vuoden;
21) naarasteeri joulukuun 11 päivästä syyskuun 9 päivään ja urosteeri Etelä-Pohjanmaan, Kainuun, Keski-Pohjanmaan, Keski-Suomen, Pohjanmaan, Pohjois-Karjalan, Pohjois-Pohjan-maan, Pohjois-Savon ja Lapin maakunnissa joulukuun 11 päivästä tammikuun 9 päivään ja helmikuun 1 päivästä syyskuun 9 päivään sekä muualla maassa joulukuun 11 päivästä syyskuun 9 päivään;
22) pyy joulukuun 11 päivästä syyskuun 9 päivään, naarasmetso Uudenmaan ja Varsinais-Suomen maakunnissa lokakuun 1 päivästä syyskuun 9 päivään ja muualla maassa joulukuun 11 päivästä syyskuun 9 päivään ja urosmetso Etelä-Pohjanmaan, Kainuun, Keski-Pohjanmaan, Keski-Suomen, Pohjanmaan, Pohjois-Karjalan, Pohjois-Pohjanmaan, Pohjois-Savon ja Lapin maakunnissa joulukuun 11 päivästä tammikuun 9 päivään ja helmikuun 1 päivästä syyskuun 9 päivään ja Uudenmaan ja Varsinais-Suomen maakunnissa lokakuun 1 päivästä syyskuun 9 päivään sekä muualla maassa joulukuun 11 päivästä syyskuun 9 päivään;
23) peltopyy tammikuun 1 päivästä elokuun 31 päivään;
24) fasaani maaliskuun 1 päivästä elokuun 31 päivään; sekä
25) sepelkyyhky marraskuun 1 päivästä elokuun 9 päivään.
Sen estämättä mitä 1 momentin 10, 11, 12 ja 16 kohdassa säädetään, saa:
1) muualla kuin Kuusamon kunnassa, Taivalkosken kunnassa ja Lapin maakunnassa hirveä metsästää vahtimalla pellolta syyskuun 1 päivästä lokakuun toista lauantaita edeltävään päivään;
2) hirveä metsästää ilman koiraa tammikuun 1 päivästä tammikuun 15 päivään;
3) muualla kuin Lapin maakunnassa kuusipeuraa, saksanhirveä, japaninpeuraa ja valkohäntäpeuraa metsästää vahtimalla syyskuun 1 päivästä syyskuun viimeistä lauantaita edeltävään päivään;
4) valkohäntäpeuraa ja metsäkaurista metsästää ilman koiraa helmikuun 1 päivästä helmikuun 15 päivään;
5) kanadanhanhea ja merihanhea metsästää pellolta elokuun 10 päivästä elokuun 20 päivään kello 12.00 asti.
Edellä 2 momentin 2 ja 4 kohdassa tarkoitettu kielto ei koske koiran käyttämistä haavoittuneen eläimen jäljittämiseen.
25 § (23.5.2019/703)
Erityiset rauhoitusajat
Tarhatun naalin ja hillerin naaras, jota saman vuoden jälkeläinen seuraa, on rauhoitettu toukokuun 1 päivästä heinäkuun 31 päivään.
Villisian naaras, jota saman vuoden jälkeläinen seuraa, on rauhoitettu maaliskuun 1 päivästä heinäkuun 31 päivään.
Hirven naaras, jota saman vuoden jälkeläinen seuraa, on rauhoitettu syyskuun 1 päivästä lokakuun toista lauantaita edeltävään päivään.
Japaninpeuran, kuusipeuran, metsäkauriin, muflonin, valkohäntäpeuran ja saksanhirven naaras, jota saman vuoden jälkeläinen seuraa, on rauhoitettu syyskuun 1 päivästä syyskuun viimeistä lauantaita edeltävään päivään.
25 a § (7.3.2019/281)
Rauhoittamattomien lintujen rauhoitusajat
1) varis, harmaalokki, merilokki, kesykyyhky ja räkättirastas Pohjois-Pohjanmaan, Kainuun ja Lapin maakuntien alueella 1.5.–31.7, Pohjois-Savon ja Pohjois-Karjalan maakuntien alueella 1.4.–31.7. ja muualla maassa 10.3.–31.7;
2) harakka Pohjois-Savon, Pohjois-Karjalan, Pohjois-Pohjanmaan, Kainuun ja Lapin maakuntien alueella 10.4.–31.7. ja muualla maassa 1.4.–31.7;
3) naakka 10.3.–31.7;
4) korppi poronhoitoalueella 10.4.–31.7; sekä
5) harmaalokkikoloniat koko vuoden.
26 § (23.5.2019/703)
Euroopanmajavan ja kanadanmajavan pesän rauhoitus
Majavan asuttua pesää ei saa rikkoa. Asuttuun pesään liittyvän padon tai muun rakennelman saa vahinkojen estämiseksi kuitenkin rikkoa:
1) kesäkuun 15 päivän ja syyskuun 15 päivän välisenä aikana Lapin maakunnassa;
2) kesäkuun 15 päivän ja syyskuun 30 päivän välisenä aikana Pohjois-Pohjanmaan ja Kainuun maakunnissa,
3) kesäkuun 15 päivän ja lokakuun 15 päivän välisenä aikana Pohjanmaan, Keski-Pohjanmaan ja Etelä-Pohjanmaan, Keski-Suomen, Pohjois-Savon, Etelä-Savon ja Pohjois-Karjalan maakunnissa;
4) kesäkuun 15 päivän ja lokakuun 31 päivän välisenä aikana muualla kuin 1–3 kohdassa mainituilla alueilla.
27–30 §
27–30 § on kumottu A:lla 24.2.2011/170.
31 § (27.11.1998/869)
Suomessa metsästetyn kanadanhanhen, metsähanhen, heinätavin, allin, telkän, tukkakoskelon, isokoskelon, pyyn, teeren ja metson samoin kuin niiden tunnistettavien osien tai niistä valmistettujen tuotteiden kauppa on kielletty.
Luonnonvaraisten eläinten ja kasvien suojelusta niiden kauppaa säätelemällä annetun neuvoston asetuksen (EY) N:o 338/97 täytäntöönpanosta säädetään luonnonsuojelulain (1096/1996) 44 §:ssä. (19.7.2001/664)
Korvaus koiran haltuunotosta
Metsästyslain 55 §:n 3 momentissa tarkoitettu korvaus koiran hoitamisesta määrätään siten, että se kattaa haltuunotetun koiran hoidosta aiheutuneet kustannukset täysimääräisesti. Tällaisina kustannuksina otetaan huomioon hoitamiseen käytetty työ, hoitamista varten hankitut tarvikkeet ja asianmukainen osuus hoitoon käytettyjen tilojen kustannuksista hoitoajalta.
33–34 §
33–34 § on kumottu A:lla 24.2.2011/170.
35 § (23.12.1999/1238)
35 § on kumottu A:lla 23.12.1999/1238.
36–37 §
36–37 § on kumottu A:lla 24.2.2011/170.
Metsästyslupa ulkomaalaiselle
Metsästyslain 46 §:n 3 momentissa tarkoitettu lupa voidaan myöntää ulkomaalaiselle, joka metsästää sanotussa momentissa tarkoitetulla alueella suomalaisen metsästäjän kanssa. Edellytyksenä on lisäksi, että asianomainen täyttää riistanhoitomaksusta ja pyyntilupamaksusta annetun lain (616/93) 2 §:ssä säädetyt edellytykset.
39 § (24.2.2011/170)
Ilmoitus metsästysoikeuden haltijalle
Metsästyslain 83 c §:n 2 momentissa tarkoitettu ilmoitus on tehtävä suullisesti, puhelimitse tai muulla tavoin viimeistään riistaeläimen löytymistä seuraavana arkipäivänä. Jollei metsästysoikeuden haltijaa tavoiteta kahden vuorokauden aikana, metsästäjä saa pitää eläimen.
Jos metsästysoikeuden haltija ottaa metsästyslain 83 §:n 2 momentissa tarkoitetussa tapauksessa eläimen, hänen katsotaan käyttäneen metsästäjän sijasta sitä vastaavan pyyntiluvan.
40 § (22.6.2005/440)
Metsään haavoittuneena jääneestä villisiasta, sudesta, karhusta, ahmasta tai ilveksestä on viipymättä ilmoitettava lähimmälle poliisille.
41 § (24.2.2011/170)
Metsästyslain 40 §:ssä tarkoitettua lupaa on haettava kirjallisesti Suomen riistakeskukselta. Hakemuksessa on esitettävä ne syyt, joiden vuoksi lupaa haetaan, samoin kuin käytettävät pyyntimenetelmät. Luvan myöntämisen edellytyksenä on, että luvassa tarkoitetusta toimenpiteestä ei aiheudu merkittävää haittaa luonnonvaraisille riistaeläinkannoille.
1) mitkä pyyntitavat luvan nojalla sallitaan;
2) kuinka monta eläintä hakija saa pyydystää tai ottaa; ja
3) miten luvan saajan on ilmoitettava Suomen riistakeskukselle riistanhoidollisten toimenpiteiden vaikutuksista.
Myönnetty lupa on voimassa vuoden kerrallaan, jollei lupapäätöksessä voimassaoloaikaa määrätä lyhyemmäksi.
Laittoman pyyntivälineen käsittely
Jos metsästyslain 81 §:n 2 momentissa tarkoitetun pyyntilaitteen omistaja tiedetään ja jos pyyntilaite vähäisin korjauksin voidaan muuttaa asetetut vaatimukset täyttäväksi pyyntilaitteeksi tai jos sen osilla on käyttöarvoa, pyyntilaite palautetaan omistajalle. Muussa tapauksessa pyyntilaite hävitetään.
Jos 1 momentin mukaisesti palautettu pyyntilaite uudestaan otetaan talteen metsästyslain 81 §:n nojalla, pyyntilaite hävitetään.
43 § (24.2.2011/170)
43 § on kumottu A:lla 24.2.2011/170.
44–45 § on kumottu A:lla 3.8.2017/516.
Poiketen siitä, mitä 24 §:ssä säädetään, noudatetaan 1 päivästä elokuuta 1993 31 päivään maaliskuuta 1994 tämän asetuksen voimaan tullessa voimassa olleiden säännösten mukaisia metsästysaikoja.
Milloin syytä siihen on, voi maa- ja metsätalousministeriö määrätä poikettavaksi 1 momentin mukaisista hirven metsästysajoista.
Edellä 36 §:n 3 momentissa säädetystä poiketen maksaa vuonna 1993 myönnetyt määrärahat riistanhoitopiireille ja riistanhoitoyhdistyksille asianomainen lääninhallitus, jolle myöskin on annettava selostus varojen käytöstä.
31.1.1994/81:
17.11.1995/1289:
8.12.1995/1400:
30.12.1996/1374:
27.11.1998/869:
23.12.1999/1238:
26.5.2000/479:
21.12.2000/1206:
15.3.2001/224:
Tämä asetus tulee voimaan 1 päivänä huhtikuuta 2001. Sen 1 § tulee kuitenkin voimaan vasta 1 päivänä elokuuta 2001.
19.7.2001/664:
27.9.2001/820:
18.9.2003/812:
22.6.2005/440:
9.8.2007/793:
Tämä asetus tulee voimaan 29 päivänä elokuuta 2007.
Riistanhoitopiirin ennen tämän asetuksen voimaantuloa metsästysvuodelle 2007/2008 myöntämät hirven pyyntiluvat ovat voimassa ilman eri päätöstä 31 päivään joulukuuta 2007 saakka.
10.7.2008/489:
29.10.2009/823:
18.8.2010/702:
24.2.2011/170:
11.4.2013/270:
Asetuksen 22 §:n estämättä saa punaista päähinettä ja vaatetta käyttää 31 päivään tammikuuta 2014 saakka.
16.5.2013/346:
18.7.2013/557:
5.6.2014/412:
Tämä asetus tulee voimaan 1 elokuuta 2014.
16.10.2014/816:
27.8.2015/1105:
25.2.2016/147:
1.9.2016/759:
Tämän asetuksen 16 a §, 23 §:n 1 momentti sekä 25 § tulevat voimaan 6 päivänä syyskuuta 2016.
Tämän asetuksen 8 § ja 24 § tulevat voimaan 1 päivänä tammikuuta 2017.
3.8.2017/516:
Tämä asetus tulee voimaan 7 päivänä elokuuta 2017. Asetuksen 20 §:n 4 momentissa säädetty velvollisuus suorittaa jousimetsästystä koskeva ampumakoe metsäkauriin metsästyksessä tulee kuitenkin voimaan vasta 1 päivänä tammikuuta 2018.
24.5.2018/392:
Tämä asetus tulee voimaan 1 päivänä kesäkuuta 2018. Sen 5 a § tulee kuitenkin voimaan 1 päivänä elokuuta 2020. Asetuksen 6 ja 7 § tulevat voimaan 1 päivänä helmikuuta 2019.
7.3.2019/281:
Tämä asetus tulee voimaan 10 päivänä maaliskuuta 2019.
23.5.2019/703:
1 § - Muun kuin hirvieläimen pyyntilupa2 § - Pyyntiluvan myöntäminen3 § - Pyyntilupahakemukseen liitettävät selvitykset4 § - Pyyntilupaan otettavat määräykset5 § - Hallin metsästyskiintiö5 a § - Eräiden riistalajien metsästyksessä edellytettävä saalisilmoitus5 a § - Eräiden riistalajien metsästyksessä edellytettävä saalisilmoitus6 § - Hirvieläimen pyyntilupahakemus7 § - Hirvieläimen pyyntilupaan otettavat määräykset7 a § 8 § - Hirvieläimen pyyntiluvan hakeminen9 § - Pyyntilupaan ja hirvieläimen pyyntilupaan liittyvä ilmoitusvelvollisuus10 § - Rautojen käyttäminen10 a § - Ansojen käyttäminen11 § - Loukun, aitauksen ja jalkanarun käyttäminen12 § - Koiran käyttö hirvieläinten metsästyksessä13 § 14 § - Valonlähteen käyttäminen14 a § - Lehtipuhaltimen käyttäminen15 § - Myrkyn käyttäminen rauhoittamattomien eläinten pyynnissä15 a § - Sähkön käyttäminen rauhoittamattomien nisäkkäiden pyynnissä16 § - Yleiset ampuma-asevaatimukset16 a § - Luotiasetta koskevat yleiset vaatimukset17 § - Haulikon kaliiperi 18 § - Haulikkoa koskevat rajoitukset19 § - Poikkeussäännös aseita koskevista kielloista20 § - Jousiasetta koskevat yleiset vaatimukset20 a § - Ilma-aseen käyttäminen21 § - Rauhoittamattomien eläinten ampumista koskevat säännökset22 § - Hirvieläinten metsästyksessä käytettävät varusteet23 § - Metsästyksen johtajan tehtävät24 § - Yleiset rauhoitusajat25 § - Erityiset rauhoitusajat25 a § - Rauhoittamattomien lintujen rauhoitusajat26 § - Euroopanmajavan ja kanadanmajavan pesän rauhoitus27–30 §31 § - Riistaeläinten kauppa 32 § - Korvaus koiran haltuunotosta33–34 §35 § 36–37 § 38 § - Metsästyslupa ulkomaalaiselle39 § - Ilmoitus metsästysoikeuden haltijalle40 § - Ilmoittaminen eläimen haavoittamisesta41 § - Lupa eräisiin riistanhoidollisiin toimenpiteisiin 42 § - Laittoman pyyntivälineen käsittely43 § 44–45 § 46 § - Voimaantulo47 § - SiirtymäsäännöksetMuutossäädösten voimaantulo ja soveltaminen:31.1.1994/81:17.11.1995/1289:8.12.1995/1400:30.12.1996/1374:27.11.1998/869:23.12.1999/1238:26.5.2000/479:21.12.2000/1206:15.3.2001/224:19.7.2001/664:27.9.2001/820:18.9.2003/812:22.6.2005/440:9.8.2007/793:10.7.2008/489:29.10.2009/823:18.8.2010/702:24.2.2011/170:11.4.2013/270:16.5.2013/346:18.7.2013/557:5.6.2014/412:16.10.2014/816:27.8.2015/1105:25.2.2016/147:1.9.2016/759:3.8.2017/516:24.5.2018/392:7.3.2019/281:23.5.2019/703: